শীতের আমেজে দূষণে দুশ্চিন্তা, দেখুন কী অবস্থা, কী করবেন আপনি?

কলকাতা: ডিসেম্বরে শহরজুড়ে শীতের (Kolkata Winter) আমেজ। কিন্তু দূষণে চিন্তা ভয় ধরাচ্ছে। ​শহরে মনোরম আবহাওয়া, রোদ ঝলমলে দিন, কিন্তু ​বাতাসের গুণমান আজও খারাপ। ​দিল্লির পরে কলকাতা (Kolkata Pollution), শীত পড়তেই বিপদসীমা ছাড়াচ্ছে দূষণমাত্রা (Kolkata Pollution)। ​সর্বোচ্চ তাপমাত্রা ২৮ ডিগ্রির আশেপাশে। ডিসেম্বরের ১ তারিখে একিউআই ছিল ২১৫। একদিন পরেই ২ ডিসেম্বর শহরের একিউআই ১৭৩, যা মোটেই স্বস্তিদায়ক নয়। কলকাতার ঘরে ঘরে বাড়ছে অসুখ-বিসুখের প্রকোপ। পারদ নামতেই বেড়েছে দূষণের মাত্রা…আর সেটাই এখন কার্যত কপালে চিন্তার ভাঁজ ফেলছে চিকিৎসক থেকে বিশেষজ্ঞদের।

শীত পড়তে শুরু করেছে নভেম্বর থেকেই। তার সঙ্গে পাল্লা দিয়ে খারাপ হয়েছে কলকাতার বাতাসের মান। কেন্দ্রীয় দূষণ নিয়ন্ত্রণ পর্ষদের তথ্য বলছে, নভেম্বর মাসে মাত্র দু’দিন স্বস্তিতে নিশ্বাস ফেলতে পেরেছে কলকাতাবাসী! স্বভাবতই সর্দি-কাশি-শ্বাসকষ্টে দুর্ভোগ বেড়েছে মানুষের। ২০০ ছাড়িয়ে যায় একিউআই। এই সূচক সবচেয়ে বেশি ছিল ২৩ নভেম্বর (২৫৬)। আর ডিসেম্বরের ১ তারিখে একিউআই ছিল ২১৫, ২ ডিসেম্বর শহরের একিউআই ১৭৩, যা মোটেই স্বস্তিদায়ক নয়। শীত পড়তে না পড়তেই শহর কলকাতা কার্যত ‘গ্যাস চেম্বার’-এ পরিণত হয়েছে বললে অত্যুক্তি হয় না। তিলোত্তমরা বাতাসেই বিষ। বিষেয করে যাঁদের শারীরিক সমস্যা রয়েছে, শ্বাসকষ্ট জনতি সমস্যা রয়েছে, ঠান্ডা লাগার সমস্যা রয়েছে, সাইনা-মাইগ্রেনের সমস্যায় ভোগেন তাঁদের জন্য কলকাতার বাতাস ক্ষতিকারক।

আরও পড়ুন: বিলি না হওয়া এনুমারেশন ফর্ম আপলোড নিয়ে বিরাট নির্দেশ কমিশনের

গোটা নভেম্বর মাসে কলকাতা শহরে একিউআই মাপা হয়েছে। এর জন্য মোট সাতটি স্টেশন রয়েছে। কেন্দ্রীয় দূষণ নিয়ন্ত্রণ পর্ষদের তথ্য অনুযায়ী, যাদবপুর এলাকার একিউআই গোটা নভেম্বর মাসে একদিনও ‘গ্রিন জোন’-এ ছিল না। বালিগঞ্জ, বিধাননগর, রবীন্দ্র সরোবর, ফোর্ট উইলিয়াম, ভিক্টোরিয়া, রবীন্দ্রভারতী বিশ্ববিদ্যালয় চত্বরের একিউআই মাসে মাত্র ২ থেকে ৩ দিন ভালো অবস্থায় ছিল। গুরুতর বিষয় হল, ভিক্টোরিয়া মেমোরিয়াল চত্বরে এই মাসের ৫ দিন একিউআই ছিল ‘রেড জোনে’। অর্থাত্ ৩০০ ছাড়িয়ে গিয়েছিল সূচক। এমনকি, সোমবারও এই এলাকার একিউআই ৩০০ ছাড়িয়েছে। যাদবপুর চত্বরের একিউআই নভেম্বর মাসে চার দিন ৩০০ ছাড়িয়েছিল। পরিবেশকর্মীরা বলছেন, এটা ভয়ানক পরিস্থিতি। এমনকি, ময়দান চত্বরে সকালে হাঁটতে যাওয়া শহরবাসীর বক্তব্য, ‘মাঝেমধ্যে মাস্ক ব্যবহার করতে হচ্ছে। চারদিক কেমন যেন ধোঁয়াশায় ভরে রয়েছে।

দেখুন ভিডিও